
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 1126 

16 Δεκεμβρίου 1996 


(Το παρόν ΦΕΚ επανεκιυπώθηκε λόγω λάθους) 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Περί τροποποιήσεως της υπ’ αριθμ. 3440/1996 από¬ 
φασης του Προέδρου της Βουλής . 1 

Τέλος άδειας διενέργειας τεχνικών παιγνίων . 2 

Μεταβίβαση αρμοδιοτήτων του Υπουργού και του Υφυ¬ 
πουργού Περιβάλλοντος, Χωροταξίας και Δημοσίων 
Έργων στο Γενικό Γραμματέα και στους Προϊσταμέ¬ 
νους των Γενικών Διευθύνσεων, Δ/νσεων και Τμη¬ 
μάτων του Υπουργείου Περιβάλλοντος, Χωροταξίας 
και Δημοσίων Έργων πλην Γενικής Γραμματείας 
Δημοσίων Έργων . 3 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 6872 (1) 

Περί τροποποιήσεως της υπ’ αριθμ. 3440/1996 απόφα¬ 
σης του Προέδρου της Βουλής. 

Ο ΠΡΟΕΔΡΟΣ ΤΗΣ ΒΟΥΛΗΣ 

Έχοντας υπόψη: 

1. Τις διατάξεις του άρθρου 18 παρ. 1 της από 
20.6.1996 απόφασης του Ολομέλειας της Βουλής (ΦΕΚ 
151/Α/8.7.1996) «για την τροποποίηση διατάξεων του 
Κανονισμού της Βουλής» (μέρος Κοινοβουλευτικό). 

2. Την ειδική εξουσιοδότηση που παρέχεται με την προ- 
αναφερόμενη απόφαση της Ολομέλειας για τον καθορι¬ 
σμό του ύψους του Χρηματικού ποσού, τον τίτλο καταβο¬ 
λής καθώς και κάθε άλλης αναγκαίας λεπτομέρειας. 

3. Την 3440/2895/9.7.1996 απόφασή μας (ΦΕΚ 582/ 
Β/17.7.1996) «για τον καθορισμό του ύψους του χρηματι¬ 
κού ποσού του προβλεπόμενου από τον Κανονισμό της 
Βουλής, λεπτομέρειες και τίτλος καταβολής του». 

4. Την ανάγκη εκκαθάρισης του ποσού αυτού που παρέ¬ 
χεται σε αποσπασμένους κατά τον Κανονισμό της Βουλής 
στις υπηρεσίες της, αποφασίζουμε: 

Τροποποιούμε το εδάφιο 4 της 3440/9.7.1996 απόφα¬ 
σής μας ως εξής: Αντί των λέξεων» οι λοιπές τακτικές 
αποδοχές τους» (τέλος εδαφίου) τίθενται οι λέξεις: «οι 
πρόσθετες απολαβές (υπερωρίες) που καταβάλλονται σ’ 
αυτούς κατά τον Κανονισμό της Βουλής». 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Δεκεμβρίου 1996 

Ο ΠΡΟΕΔΡΟΣ ΤΗΣ ΒΟΥΛΗΣ 

ΑΠΟΣΤΟΛΟΣ ΧΡ. ΚΑΚΛΑΜΑΝΗΣ 

- »- 

Αριθ. 113 0080/571 /Τ.& Ε.Φ. (2) 

Τέλος άδειας διενέργειας τεχνικών παιγνίων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΔΗΜΟΣΙΑΣ ΤΑΞΗΣ 

Έχοντας υπόψη: 

α. Τις διατάξεις του άρθρου 7 του Ν. 2390/1996 «Με¬ 
ταρρυθμίσεις στο αντικειμενικό σύστημα φορολογίας ει¬ 
σοδήματος και άλλες διατάξεις» (ΦΕΚ 54). 

β. Την απόφασή μας 1051461/2621/0014/3.5.1996 
(ΦΕΚ Β 336). 

γ. Την ανάγκη εξασφάλισης βασικής ψυχαγωγίας των 
πολιτών με την παροχή της δυνατότητας διενέργειας τε¬ 
χνικών παιγνίων με παιγνιόχαρτα σε μη διασκευασμένα 
τραπέζια. 

δ. Την κοινή απόφαση του Πρωθυπουργού και του 
Υπουργού Οικονομικών 1107147/1239/006Α/ 
4.10.1996 (ΦΕΚ Β 922), με την οποία ανατίθενται αρμο¬ 
διότητες του Υπουργού Οικονομικών στους Υφυπουργούς 
Οικονομικών. 

ε. Τις διατάξεις του άρθρου 29Ατου Ν. 1558/1985, που 
προστέθηκε με το άρθρο 27 του Ν. 2081/1992 (ΦΕΚ Α 
154) και το γεγονός ότι από την απόφαση δεν προκαλείται 
δαπάνη σε βάρος του Κρατικού Προϋπολογισμού, αποφα¬ 
σίζουμε: 

1. Το δεύτερο εδάφιο της παραγράφου 1 του άρθρου 1 
της απόφασής μας 1051461 /2621 /0014/3.5.1996 (ΦΕΚ 
Β 336), καταργείται. 

2. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Δεκεμβρίου 1996 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΓΕΩΡΓΙΟΣ ΔΡΥΣ ΓΕΩΡΓΙΟΣ ΡΩΜΑΙΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. οικ. 103326/1281 (3) 

Μεταβίβαση αρμοδιοτήτων του Υπουργού και του Υφυ¬ 
πουργού Περιβάλλοντος, Χωροταξίας και Δημοσίων 
Έργων στο Γενικό Γραμματέα και στους Προϊσταμέ¬ 
νους των Γενικών Διευθύνσεων, Δ/νσεων και Τμημά¬ 
των του Υπουργείου Περιβάλλοντος, Χωροταξίας και 
Δημοσίων Έργων πλην Γ ενικής Γ ραμματείας Δημοσίων 
Έργων. 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 
ΠΕΡΙΒΑΛΛΟΝΤΟΣ ΧΩΡ ΑΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 29 του Ν. 1558/85 «Κυβέρ¬ 
νηση και Κυβερνητικά Όργανα» (Α' 137). 

2. Τις διατάξεις του Ν. 1892/90 «Εκσυγχρονισμός και 
ανάπτυξη και άλλες διατάξεις» (ΑΊ01), όπως τροποποιή¬ 
θηκε με την παρ. 8 του άρθρου 7 του Ν. 1943/91 (Α'50). 

3. Το Π.Δ/γμα 51/88 «Οργανισμός ΥΠΕΧΩΔΕ» (Α 19) 
ως ισχύει. 

4. Τις διατάξεις του Ν. 1647/86 Οργανισμός Κτηματο¬ 
λογίου και Χαρτογραφήσεων Ελλάδος» (Α' 141). 

5. Τις διατάξεις του Π.Δ/γματος 28/93 «Καθορισμός 
αρμοδιοτήτων που διατηρούνται από τον Υπουργό και τις 
Υπηρεσίες διανομαρχιακού επιπέδου» (Α'9). 

6. Τις διατάξεις του Ν. 2190/94 «Σύσταση ανεξάρτητης 
αρχής για την επιλογή προσωπικού και ρύθμιση θεμάτων 
Διοίκησης», (Α' 28). 

7. Την υπ’ αρ. οικ. 75357/1522/31.8.94 ΚΥΑ (Β'682) 
«Τροποποίηση και συμπλήρωση της υπ’ αρ. 82979/ 
2446/90 ΚΥΑ των Υπουργών Προεδρίας της Κυβέρνησης 
και ΠΕΧΩΔΕ «Διοικητικές πράξεις και έγγραφα του 
Υπουργείου ΠΕΧΩΔΕ που θα φέρουν περισσότερες των 
τριών υπογραφών» (Β 745), όπως διορθώθηκε και ισχύει 
(Β' 732). 

8. Το Π.Δ/γμα 377/1996 (Α' 244) «Διορισμός Υπουρ¬ 
γών, Αναπληρωτού Υπουργού και Υφυπουργών». 

9. Την οικ. Δ17α/03/99/Φ.2.2.1/29.10.96 (Β 1006) 
* Κοινή Απόφαση του Πρωθυπουργού και Υπουργού ΠΕ¬ 
ΧΩΔΕ «Ανάθεση αρμοδιοτήτων στον Υφυπουργό Περι¬ 
βάλλοντος, Χωροταξίας και Δημοσίων Έργων Θεόδωρο 
Κολιοπάνο». 

10. Το γεγονός ότι δεν προκαλείται από τις διατάξεις 
της παρούσας Απόφασης δαπάνη σε βάρος του κρατικού 
προϋπολογισμού, αποφασίζουμε: 

Αρθρο 1 

Μεταβίβαση αρμοδιοτήτων στο Γ ενικό Γ ραμματέα 
Στο Γενικό Γραμματέα του Υπουργείου Περιβάλλοντος, 
Χωροταξίας και Δημοσίων Έργων εκτός των αρμοδιοτή¬ 
των που προβλέπουν οι παρ. 3 και 4 του άρθρου 25 του Ν. 
1558/1985 (Α' 137) και οι οποίες αναφέρονται στην ευ¬ 
θύνη για την εύρρυθμη λειτουργία των Υπηρεσιών του 
Υπουργείου, στο δικαίωμα συμμετοχής του άνευ ψήφου 
σε κάθε είδους συμβούλια και επιτροπές του Υπουργείου, 
εκτός των υπηρεσιακών και πειθαρχικών και στην προσυ- 
πογραφή όλων των εγγράφων που υπογράφουν ο Υπουρ¬ 
γός ή ο Υφυπουργός και προέρχονται από υπαγόμενες σ’ 
αυτούς Υπηρεσίες, μεταβιβάζεται η αρμοδιότητα να υπο¬ 
γράφει «Με εντολή Υπουργού ή Υφυπουργού Αποφάσεις, 
έγγραφα και λοιπές διοικητικές πράξεις, πλην αποφάσεων 
για τις οποίες απαιτείται σύμπραξη άλλου Υπουργού, που 


αφορούν: 

1. Συντονισμό της δραστηριότητας των Γενικών Διευ¬ 
θύνσεων του Υπουργείου. 

2. Απαντήσεις σε αιτήματα επανεξέτασης ή αναφορές 
παραπόνων ή παραλείψεων υπηρεσιακών οργάνων του 
Υπουργείου ΠΕΧΩΔΕ, για τα οποία έχει ήδη δώσει απά¬ 
ντηση η αρμόδια Γενική Διεύθυνση. 

3. θέματα αρμοδιότητας περισσοτέρων του ενός Προϊ¬ 
σταμένων Γενικών Διευυθύνσεων ή περισσότερων του 
ενός Προϊσταμένων Δ/νσεων διαφορετικών Γενικών Δ/ 
νσεων. 

4. Συγκρότηση συλλογικών οργάνων του ΥΠΕΧΩΔΕ, 
πλην του Κεντρικού Συμβουλίου Χωροταξίας Οικισμού και 
Περιβάλλοντος (ΚΣΧΟΠ), όπου η αρμοδιότητα αυτή δεν 
έχει μεταβιβασθεί σε Περιφερειακό ή Νομαρχιακό επί¬ 
πεδο. 

5. Μετάβαση υπαλλήλων του ΥΠΕΧΩΔΕ και των Νομι¬ 
κών Προσώπων εποπτείας ΥΠΕΧΩΔΕ στο εξωτερικό για 
εκπροσώπηση σε συνέδρια, σεμινάρια κλπ, καθώς και του 
Προέδρου, αντιπροέδρου και μελών των Διοικητικών Συμ¬ 
βουλίων των ανωτέρω Νομικών Προσώπων για τον ίδιο 
σκοπό. 

6. Αναστολή εκτέλεσης διοικητικών πράξεων κατά των 
οποίων έχει ασκηθεί αίτηση ακύρωσης ενώπιον του Συμ¬ 
βουλίου της Επικράτειας, πλην των περιπτώσεων που τις 
πράξεις αυτές έχει εκδόσει ο Υπουργός ή Υφυπουργός. 

7. Υποβολή όλων των ερωτημάτων προς το Νομικό Συμ¬ 
βούλιο του Κράτους. 

8. Διενέργεια διαχειριστικού ελέγχου κατά παντός 
υπευθύνου, καθώς και έκδοση των καταλογιστικών πρά¬ 
ξεων. 

9. Διάθεση πιστώσεων από το εγκεκριμμένο Πρό¬ 
γραμμα Δημοσίων Επενδύσεων μέχρι του ποσού των πε¬ 
νήντα εκατομμυρίων (50.000.000) δραχμών. 

10. Έγκριση προμήθειας ή μεταφοράς υλικών ή εφο¬ 
δίων και συναφείς πράξεις έγκρισης προϋπολογισμού άνω 
των πενήντα εκατομμυρίων (50.000.000) δραχμών, απευ¬ 
θείας αναθέσεις, διακηρύξεις διαγωνισμών, συστάσεις 
επιτροπών, κατακύρωση αποτελεσμάτων διαγωνισμών, 
υπογραφή σχετικών συμβάσεων, τροποποίηση αυτών, συ¬ 
γκρότηση επιτροπών παραλαβής κλπ. καθώς και λήψη 
Απόφασης επί ενστάσεων. 

11. Έγριση αποτελέσματος δημοπρασίας πλην των δη¬ 
μοσίων έργων. 

12. Ορισμό εκκαθαριστή αποδοχών. 

13. Κρίση προσφυγών κατά αποφάσεων της Επιτροπής 
της παραγράφου 4 του άρθρου 18 του Ν. 2218/94 για πα¬ 
ράβαση Νόμου. 

14. Αμφισβητήσεις εφαρμογής πολεοδομικών διατά¬ 
ξεων κατά το άρθρο 27 παρ. 2 του Ν. 1577/85 (ΓΟΚ). 

15. Ρυθμίσεις κατά το άρθρο 29 παρ. 11 του Ν. 
1577/85 (ΓΟΚ). 

16. Τροποποίηση και επέκταση ρυμοτομικού σχεδίου 
κατά την παρ. 8 του άρθρου 29 του Ν. 1577/85 (ΓΟΚ), χω¬ 
ρίς τροποποίηση των όρων δόμησης. 

17. Παρεκκλίσεις δόμησης με βάση τις διατάξεις του 
άρθρου 7 του από 31.5.85 Π.Δ/τος (Δ'270) και του άρ¬ 
θρου 3 του από 31.3.87 Π.Δ/τος (Δ'303). 

18. Χαρακτηρισμός κτιρίων και τμημάτων αυτών ως δια¬ 
τηρητέων και καθορισμός ειδικών όρων προστασίας και 
περιορισμών δόμησης και χρήσης κατά τις διατάξεις του 
άρθρου 4 παρ. 2 του Ν. 1577/85 (ΓΟΚ). 

19. Προκήρυξη αρχιτεκτονικών διαγωνισμών εφαρμο¬ 
σμένης αρχιτεκτονικής και ιδεών. 

20. Χορήγηση πόσης φύσεως αδειών στους Προϊστάμε¬ 
νους Γενικών Δ/νσεων και έγκριση της κίνησης τους 
εκτός έδρας. 

21. Μίσθωση κτιρίων για στέγαση Υπηρεσιών του 
Υπουργείου καθώς και όλων των θεμάτων που αφορούν 
γενικά μετακινήσεις μεταστεγαζομένων Υπηρεσιών. 

22. Διαδικασία διορισμού του με οποιαδήποτε σχέση 
προσωπικού του ΥΠΕΧΩΔΕ, αποδοχή παραιτήσεων υπαλ¬ 
λήλων ή λύση καθ’ οιονδήποτε τρόπο της υπαλληλικής 
σχέσης, πλην αυτής των Προϊσταμένων Γεν. Δ/νσεων, το¬ 
ποθετήσεις και μετακινήσεις Προϊσταμένων Δ/νσεων, 
Τμημάτων, αυτοτελών Τμημάτων και αυτοτελών Γρα¬ 
φείων. 

23. Χαρακτηρισμός έργου ως έργου ειδικής φύσεως 
σύμφωνα με τις διατάξεις της παρ. 2γ του άρθρου 4 του Ν. 
1418/84 (Α'23). 

24. Τροποποιήσεις που θίγουν διατηρητέα κτίρια ή 
το άμεσο περιβάλλον τους και τροποποιήσεις σε αρχαιο¬ 
λογικούς χώρους (Π.Δ. 183/1986 ΑΤΟ και άρθρο 91 Ν. 
1892/90 (ΑΊ01). 

25. Αναθεώρηση του σχεδιασμού διαχείρισης τοξικών 
και επικινδύνων αποβλήτων σε περίπτωση διαφωνίας των 
Περιφερειακών Υπηρεσιών ομόρων Νομαρχιών. 

26. Καθορισμός κριτηρίων για τη χωροθέτηση των έρ¬ 
γων και δραστηριοτήτων που αναφέρονται στην υπ, αριθ. 
69269/5387/24.10.90 ΚΥΑ (Β’678). 

27. Εξαίρεση από την κατεδάφιση κτισμάτων του Δημο¬ 
σίου, ΝΠΔΔ & ΟΤΑ, καθώς και κτιρίων Συνεταιρισμών που 
προωθούνται με προγράμματα του Υπουργείου Γεωργίας 
και της ΑΤΕ καθώς και αυθαιρέτων κτισμάτων Νομικών 
Προσώπων, που ελέγχονται και χρηματοδοτούνται από το 
Υπουργείο Γεωργίας, κατά το άρθρο 9 παρ. 10 του Ν. 
1512/85, όπως συμπληρώθηκε με το άρθρο 31 παρ. 4 του 
Ν. 1577/85 (ΓΟΚ). 

28. Έγκριση προδιαγραφών και κτιριολογικών προτύ¬ 
πων κατοικίας, έγκριση τύπων λυομένων, προκατασκευα- 
σμένων και προτύπων κατοικιών. 

29. Παραπομπή θεμάτων στη Β’ βάθμια ΕΠΑΕ (άρθρο 2 
παρ. 6α της 31252/1530/87 Απόφασης). 

Αρθρο 2 

Μεταβίβαση αρμοδιοτήτων στους Προϊσταμένους Γενι¬ 
κών Δ/νσεων 

Α. Στους Προϊσταμένους Γενικών Δ/νσεων του Υπουρ¬ 
γείου Περιβάλλοντος, Χωροταξίας και Δημοσίων Έργων, 
εκτός των αρμοδιοτήτων που προβλέπει το άρθρο 78 του 
Ν. 1892/90 και οι οποίες αναφέρονται: 

α. Στον προγραμματισμό των δραστηριοτήτων και στο 
συντονισμό της λειτουργίας των μονάδων που υπάγονται 
σ’ αυτούς καθώς και στην αξιολόγηση του κόστους και της 
ποιότητας των αποτελεσμάτων τους. 

β. Στην εξειδίκευση, συγκριτική ανάλυση και αξιολό¬ 
γηση της ακολουθούμενης πολιτικής στο χώρο ευθύνης 
τους και στη διατύπωση εναλλακτικών προτάσεων και ει¬ 
σηγήσεων προς τα υπερκείμενα όργανα. 

γ. Στην εξασφάλιση συνεργασίας και συντονισμού με 
άλλα Υπουργεία και λοιπούς φορείς του Δημόσιου τομέα. 

δ. Στην αξιολόγηση των Προϊσταμένων των Δ/νσεων και 
την εκτίμηση, με ειδική σημείωση, της αξιολόγησης από 
τους τελευταίους, των Προϊσταμένων των Τμημάτων, κα¬ 


θώς και την αξιοποίηση και ανάπτυξη του υπηρετούντος 
προσωπικού και 

ε. Στην προσυπογραφή των εγγράφων που υπογράφουν 
τα υπερκείμενα όργανα, 

Επίσης μεταβιβάζεται η αρμοδιότητα να υπογράφουν 
«Με εντολή Υπουργού ή Υφυπουργού» Αποφάσεις, έγ¬ 
γραφα και λοιπές διοικητικές πράξεις που αφορούν τη Γ ε¬ 
νική Δ/νση στην οποία προϊστανται και αναφέρονται σε: 

1. Απαντήσεις σε αιτήματα επανεξέτασης ή αναφορές 
παραπόνων ή παραλείψεων υπηρεσιακών οργάνων του 
Υπουργείου ΠΕΧΩΔΕ, για τα οποία έχει ήδη απαντήσει η 
αρμόδια Δ/νση. 

2. θέματα αρμοδιότητας περισσοτέρων του ενός Προϊ¬ 
σταμένων Δ/νσεων. 

3. Χορήγηση κανονικών αδειών στους Προϊσταμένους 
Δ/νσεων, αυτοτελών Τμημάτων και Γραφείων. 

4. Υπογραφή συμβάσεων μελετών σύμφωνα με τις δια¬ 
τάξεις του Ν. 716/77, εφόσον υπάρχει εγκεκριμένη πί¬ 
στωση από τον Υπουργό ή τον Υφυπουργό. 

5. Όλες οι σχετικές ενέργειες εκπόνησης και τελικής 
παραλαβής μελετών σύμφωνα με το Ν. 716/77 και το άρ¬ 
θρο 10 του Ν. 1032/80, με την επιφύλαξη της παραγρά¬ 
φου 24 του άρθρου 1 και των παραγράφων Α3 και Α7 του 
άρθρου 3 της παρούσης. 

Β. Στον Προϊστάμενο της Γενικής Δ/νσης Περιβάλλο¬ 
ντος μεταβιβάζεται πρόσθετα η αρμοδιότητα να υπογρά¬ 
φει «Με εντολή Υπουργού ή Υφυπουργού» Αποφάσεις έγ¬ 
γραφα και λοιπές διοικητικές πράξεις που αφορούν: 

1. Έγκριση προδιαγραφών ειδικών μελετητών βάσει 
των οποίων καθορίζονται αντιθορυβικές ζώνες γύρω από 
υφιστάμενες ή νέες περιοχές βιομηχανικών εγκαταστά¬ 
σεων, μεγάλων συγκοινωνιακών έργων κ.λπ. 

2. Έγκριση τεχνικών προδιαγραφών για τη διαχείριση 
στερεών αποβλήτων. 

3. Προέγκριση χωροθέτησης και έγκριση περιβαλλοντι¬ 
κών όρων έργων και δραστηριοτήτων, σύμφωνα με την υπ’ 
αριθ. 69269/5387/24.10.90 ΚΥΑ (Β’678) καθώς και 
έγκριση ειδικών περιβαλλοντικών μελετών κατά το άρθρο 
15 της ίδιας Απόφασης, με την επιφύλαξη των διατάξεων 
του Π. Δ/τος 28/93 (Α'9), για το σύνολο της Χώρας εκτός 
των περιοχών του Νομού Αττικής και της Ευρύτερης Πε¬ 
ριοχής Θεσσαλονίκης, που υπάγονται στην αρμοδιότητα 
των Οργανισμών Αθήνας και Θεσσαλονίκης αντίστοιχα. 

4. Προέγκριση χωροθέτησης και έγκριση περιβαλλοντι¬ 
κών όρων έργων και δραστηριοτήτων της Α' κατηγορίας 
(ομάδες I & II) που αναπτύσσονται εντός περιοχών, στοι¬ 
χείων ή συνόλων της Φύσης και του τοπίου (άρθρα 18,19 
και 21 του Ν. 1650/86 (Α' 160). 

5. Καθορισμός των κατευθυντηρίων και οριακών τιμών 
ποιότητας των νερών καθώς και καθορισμός ορίων υδατι¬ 
κών περιοχών στις περιπτώσεις που η περιοχή εκτείνεται 
σε δύο ή περισσότερους νομούς (Πράξη Υπουργικού Συμ¬ 
βουλίου υπ' αριθ 144/2.11.87 (Α 197/87) και Πράξη 
Υπουργικού Συμβουλίου υπ’ αριθ. 73/29.6.90 (Α'/90). 

6. Καθορισμός μέτρων και περιορισμών για την προστα¬ 
σία των υπόγειων νερών (άρθρο 4 παρ. 4 ΚΥΑ 26857/ 
553/88 ΒΊ96). 

7. Ενέργεια διαβαθμονομήσεων (ενιαίου συντονισμού 
οργάνων) του Εθνικού Δικτύου (άρθρο 7 παρ. 6 του Ν. 
1650/86 Α' 160) και σχεδιασμός και εγκατάσταση σε αντι¬ 
προσωπευτικές θέσεις Εθνικού Δικτύου σταθμών μέτρη¬ 
σης των παραμέτρων της ποιότητας των νερών (άρθρο 9 

8. Αξιολόγηση και καταχώρηση των μελετών ασφαλείας 
από άποψη πληρότητας όσον αφορά τις βιομηχανικές 
εγκαταστάσεις μεγάλης επικινδυνότητας (άρθρο 10 ΚΥΑ 
69269/5387/90). 

9. Επιτήρηση και έλεγχος διασυνοριακών μεταφορών 
επικινδύνων αποβλήτων (ΚΥΑ 19744/454/88 ΒΊ66). 

Γ. Στον Προϊστάμενο της Γενικής Δ/νσης Πολεοδομίας 
μεταβιβάζεται πρόσθετα η αρμοδιότητα να υπογράφει 
«Με εντολή Υπουργού ή Υφυπουργού» Αποφάσεις, έγ¬ 
γραφα και λοιπές διοικητικές πράξεις που αφορούν: 

1. Έγκριση, μετά από γνώμη του Κεντρικού ΣΧΟΠ του 
Υπουργείου, των μελετών στεγαστικών προγραμμάτων 
που ανατίθενται με τις διατάξεις του Ν. 716/77 ή που συ- 
ντάσσονται από την Υπηρεσία. 

2. Αποφάσεις επικίνδυνων κατασκευών μετά από Έκ¬ 
θεση Επιτροπής της παραγράφου 5 του άρθρου 5 του Π. 
Δ/τος 13/22.4.1929 περί «Επικίνδυνων Οικοδομών» (Α' 
153). 

Δ. Στην Προϊσταμένη της Γενικής Δ/νσης Διοικήσεως 
μεταβιβάζεται πρόσθετα η αρμοδιότητα να υπογράφει 
«Με εντολή Υπουργού ή Υφυπουργού» Αποφάσεις, έγ¬ 
γραφα και λοιπές διοικητικές πράξεις που αφορούν: 

1. Ανάληψη και διάθεση πιστώσεων ως και υποβολή αι¬ 
τήσεων μεταφοράς πιστώσεων από ΚΑΕ σε ΚΑΕ του Τα¬ 
κτικού Προϋπολογισμού για ποσό πάνω από πενήντα εκα¬ 
τομμύρια (50.000.000) δραχμές. 

2. Έγκριση προμήθειας ή μεταφοράς υλικών ή εφοδίων 
και συναφείς εγκρίσεις ή αποφάσεις προϋπολογισμού 
άνω των είκοσι εκατομμυρίων (20.000.000) δραχμών και 
μέχρι πενήντα εκατομμύρια (50.000.000) δραχμές, απευ¬ 
θείας αναθέσεις, διακηρύξεις διαγωνισμών, συστάσεις 
επιτροπών, κατακύρωση αποτελεσμάτων διαγωνισμών, 
υπογραφή σχετικών συμβάσεων, τροποποίηση αυτών, συ¬ 
γκρότηση επιτροπών παραλαβής κ.λπ. καθώς και λήψη 
Απόφασης επί ενστάσεων. 

3. Κύρωση πινάκων προακτέων. 

Ε. Στην Προϊσταμένη της Γ ενικής Δ/νσης Προγραμματι¬ 
σμού και Έργων μεταβιβάζεται πρόσθετα η αρμοδιότητα 
να υπογράφει «Με εντολή Υπουργού ή Υφυπουργού» 
Αποφάσεις, έγγραφα και λοιπές διοικητικές πράξεις που 
αφορούν: 

1. Έγκριση μελέτης έργου, ύστερα από γνώμη του 
ΚΣΧΟΠ. 

ΣΤ. Οι παραπάνω μεταβιβαζόμενες αρμοδιότητες ισχύ¬ 
ουν με την επιφύλαξη των προβλέψεων του άρθρου 4 του 
παρόντος. 

Αρθρο 3 

Μεταβίβαση αρμοδιοτήτων στους Προϊσταμένους Δ/ 
νσεων 

Α. Στους Προϊσταμένους των Δ/νσεων του Υπουργείου 
μεταβιβάζεται η αρμοδιότητα να υπογράφουν «Με Εντολή 
Υπουργού ή Υφυπουργού» Αποφάσεις, έγγραφα και λοι¬ 
πές διοικητικές πράξεις σε θέματα της Δ/νσής τους που 
αφορούν: 

1. Χορήγηση αντιγράφων από τα τηρούμενα διαβαθμι¬ 
σμένα έγγραφα. 

2. θεώρηση όλων των σχεδίων και τευχών εγκεκριμέ¬ 
νων μελετών. 

3. Σύσταση επιτροπών για την παρακολούθηση και πα¬ 
ραλαβή μελετών και έργων της αρμοδιότητάς τους καθώς 


και παραλαβή και πληρωμή των επιμέρους φάσεων και 
σταδίων μελετών, σύμφωνα με τις διατάξεις του Ν. 
716/77 και του άρθρου 10 του Ν. 1032/80. 

4. Παραπομπή στο αρχείο εκείνων των υποθέσεων για 
τις οποίες δεν απαιτείται ενέργεια, και αφορούν θέματα 
αρμοδιότητας περισσοτέρων του ενός τμημάτων. 

5. Αποστολή φακέλλων και παροχή πληροφοριών στο 
Ελεγκτικό Συνέδριο και λοιπά Διοικητικά Δικαστήρια και 
Νομική Υπηρεσία του Υπουργείου (εκτός ερωτημάτων). 

6. Έγκριση των δικαιολογητικών των δαπανών που υπά¬ 
γονται στην αρμοδιότητα των Δ/νσεών τους, καθώς και 
την έγκριση και τη διακίνηση υλικών ή εφοδίων που διαχει¬ 
ρίζονται. \ 

7. Έγκριση εκπόνησης μελετών και εκτέλεσης εργα¬ 
σιών με υπηρεσιακά συνεργεία, καθώς και έλεγχο και πα¬ 
ραλαβή αυτών. 

8. Χορήγηση κανονικών αδειών στους Προϊσταμένους 
των Τ μημάτων / Γ ραφείων και στα μέλη της Δ/νσής τους. 

9. θεώρηση των βιβλιαρίων νοσηλείας. 

10. Ενέργειες προς το Εθνικό Τυπογραφείο για εκτυ¬ 
πώσεις, χορηγήσεις φύλλων της Εφημερίδας κ.λπ. 

11. Έλεγχο πληρωμής του προσωπικού τους για οδοι¬ 
πορικά έξοδα και ημερήσιες αποζημιώσεις ως και κάθε 
πρόσθετης παροχής σε βάρος του Δημοσίου ή άλλων ειδι¬ 
κών λογαριασμών. 

12. Μετακινήσεις του μονίμου και του επί συμβάσει 
προσωπικού οποιοσδήποτε κατηγορίας και κλάδου, που 
υπηρετεί στη Δ/νσή τους, μεταξύ των διαφόρων Τμημά¬ 
των της ίδιας Δ/νσης, αναλόγως των υπηρεσιακών ανα¬ 
γκών, εξαιρουμένων των Προϊσταμένων των Τμημάτων 
αυτών. 

Β. Στους Προϊσταμένους των Δ/νσεων Περιβαλλοντικού 
Σχεδιασμού και Ελέγχου Ατμοσφαιρικής Ρύπανσης και 
θορύβου μεταβιβάζεται προσθετά η αρμοδιότητα να υπογρά¬ 
φει «Με εντολή Υπουργού ή Υφυπουργού» Αποφάσεις, έγ¬ 
γραφα και λοιπές διοικητικές πράξεις που αφορούν: 

1. Διενέργεια ελέγχων τήρησης περιβαλλοντικών όρων 
κατά την παρ. 2 του άρθρου 6 Ν. 1650/86 και την υπ’ αριθ. 
84498/2579/1990 (Β' 810) Απόφαση Υπουργού ΠΕ- 
ΧΩΔΕ, (άρθρα 2 και 3 Π.Δ. 51/1988 ΑΊ9). 

Γ. Στον Προϊστάμενο της Δ/νσης Οικιστικής Πολιτικής 
και Κατοικίας μεταβιβάζεται πρόσθετα η αρμοδιότητα να 
υπογράφει «Με εντολή Υφυπουργού» Αποφάσεις, έγ¬ 
γραφα και λοιπές διοικητικές πράξεις που αφορούν: 

1. Κήρυξη ή ανάκληση απαλλοτριώσεων για την εφαρ¬ 
μογή στεγαστικών προγραμμάτων κρατικής μέριμνας, 
εφόσον δεν απαιτείται σύμπραξη υπερτέρου οργάνου. 

2. Έγκριση, τροποποίηση ή συμπλήρωση καταστατικού 
οικοδομικών συνεταιρισμών. 

3. Ανάκληση της εγκριτικής απόφασης του καταστατι¬ 
κού οικοδομικών συνεταιρισμών, ύστερα από τελεσίδικη 
δικαστική Απόφαση. 

4. Έγκριση μελέτης τύπου κατοικίας που χορηγείται σε 
σεισμόπληκτους για την έκδοση οικοδομικής άδειας. 

Δ. Στον Προϊότάμενο της Δ/νσης Τοπογραφικών Εφαρ¬ 
μογών μεταβιβάζεται πρόσθετα η αρμοδιότητα να υπο¬ 
γράφει «Με εντολή Υπουργού» Αποφάσεις, έγγραφα και 
λοιπές διοικητικές πράξεις που αφορούν: 

1. θεώρηση των διαγραμμάτων που συνοδεύουν διοικη¬ 
τικές πράξεις που αναφέρονται σε πολεοδομικές ρυθμί¬ 
σεις (εγκρίσεις, επεκτάσεις, τροποποιήσεις κ.λπ. ρυμοτο¬ 
μικών σχεδίων, αναστολή εκτέλεσης οικοδομικών έργα- 

αιών και χορήγηση οικοδομικών αδειών κ.α.). 

2. Ειδοποίηση προς τους ενδιαφερομένους για γενόμε- 
νες παρακαταθέσεις αποζημιώσεων. 

3. Σύνταξη βεβαιωτικών πράξεων για τον προσδιορισμό 
οφειλής παροδιότητας από ρυμοτομία. 

4. Άρση καταλογισμών που βεβαιώθηκαν σε παρόδιους 
από ρυμοτομία. 

Ε. Στον Προϊστάμενο της Δ/νσης Διοικητικού μεταβιβά¬ 
ζεται πρόσθετα η αρμοδιότητα να υπογράφει -Με εντολή 
Υπουργού» Αποφάσεις, έγγραφα και λοιπές διοικητικές 
πράξεις που αφορούν. 

1. Χορήγηση αναρρωτικών αδειών στους Προϊσταμέ¬ 
νους Δ/νσεων και Τμημάτων καθώς και αυτοτελών Τμη μά- 
των και Γραφείων. 

2. Ερωτήματα προ το Υπηρεσιακό Συμβούλιο που αφο¬ 
ρούν στην υπηρεσιακή κατάσταση του πόσης φύσεως 
προσωπικού του Υπουργείου. 

3. Τα διαδικαστικά για την έκδοση Απόφασης για θέση 
οε διαθεσιμότητα ή αργία. 

4. Χορήγηση αδειών εκτελέσεως ιδιωτικού έργου με ή 
χωρίς αμοιβή. 

5. Χορήγηση άδειας απουσίας χωρίς αποδοχές του πό¬ 
σης φύσεως προσωπικού του Υπουργείου πλην των Προϊ¬ 
σταμένων των Γενικών Δ/νσεων, ύστερα από σύμφωνη 
γνώμη του Προϊσταμένου της Γενικής Δ/νσης ή Δ/νσης 
αντίστοιχα στην οποία υπηρετούν οι υπάλληλοι. 

6. Χορήγηση συνδικαλιστικών αδειών του μονίμου και 
του επί συμβάσει προσωπικού. 

7. Μετατάξεις μονίμων υπαλλήλων όλων των βαθμών 
από κλάδο σε κλάδο, καθώς και προαγωγές των υπαλλή¬ 
λων των κατηγοριών ΠΕ, ΤΕ και ΔΕ από το βαθμό Β συ¬ 
μπεριλαμβανομένου και άνω. 

8. Έγκριση κίνησης των υπαλλήλων, πλην των Προϊστα¬ 
μένων Γ εν. Δ/νσεων, εκτός έδρας για εκτέλεση υπηρε¬ 
σίας, όπως καθορίζονται κάθε φορά (ΚΥΑ 2051387/ 
7945/0022/24796, Β' 661), καθώς και καθορισμό του 
αριθμού ημερών που επιτρέπεται να παραμείνουν εκτός 
έδρας. 

9. Αντίκρουση των αιτήσεων ακυρώσεως που ασκούνται 
στο Διοικητικό Εφετείο ή στο Συμβούλιο της Επικράτειας 
για θέματα κατάστασης προσωπικού. 

10. Έγκριση κίνησης των υπαλλήλων πλην των Προϊ¬ 
σταμένων Γενικών Δ/νσεων, εκτός έδρας για εκτέλεση 
υπηρεσίας όπως καθορίζεται κάθε φορά το ανώτατο όριο 
ημερών και η υπέρβασή του, με την ισχύουσα νομοθεσία 
και τις προβλεπόμενες ΚΥΑ. 

11. Μετακινήσεις, αποσπάσεις και μεταθέσεις του μό¬ 
νιμου και του επί συμβάσει προσωπικού οποιοσδήποτε κα¬ 
τηγορίας και κλάδου, των δικηγόρων που υπηρετούν στο 
Υπουργείο, με την επιφύλαξη της παρ. 22 του άρθρου 1 
της παρούσης. 

ΣΤ. Στον Προϊστάμενο της Δ/νσης Νομοθετικού Έργου 
μεταβιβάζεται πρόσθετα η αρμοδιότητα να υπογράφει 
«Με εντολή Υπουργού » Αποφάσεις, έγγραφα και λοιπές 
διοικητικές πράξεις που αφορούν: 

1. Παραπομπή στο Συμβούλιο της Επικράτειας για επε¬ 
ξεργασία των σχεδίων Π. Δ/των, με εξαίρεση των περι¬ 
πτώσεων που τάσσεται προθεσμία. 

2. Αντίκρουση των αιτήσεων ακυρώσεως που ασκούνται 
στο Συμβούλιο της Επικράτειας για όλα τα θέματα, πλην 
εκείνων που αναφέρονται στο προσωπικό. 

Ζ. Στον Προϊστάμενο της Δ/νσης Οικονομικού μεταβι¬ 
βάζεται πρόσθετα η αρμοδιότητα να υπογράφει «Με 


εντολή Υπουργού» Αποφάσεις, έγγραφα και λοιπές διοι¬ 
κητικές πράξεις που αφορούν: 

1. Ανάληψη και διάθεση πιστώσεων ως και υποβολή αι¬ 
τήσεων μεταφοράς πιστώσεων από ΚΑΕ σε ΚΑΕ του Τα¬ 
κτικού Προϋπολογισμού του Υπουργείου για ποσό άνω 
των είκοσι εκατομμυρίων (20.000.000) δραχμών και μέχρι 
πενήντα εκατομμύρια (50.000.000) δραχμές. 

2. Ανάληψη προκαταβολών από τις πιστώσεις των έρ¬ 
γων των Προγραμμάτων Δημοσίων Επενδύσεων. 

3. Έκδοση εντολών προς την Τράπεζα της Ελλάδας κα¬ 
τανομής χρηματοδότησης ανά έργο του Προγράμματος 
Δημοσίων Επενδύσεων ποσού άνω των τριάντα εκατομμυ¬ 
ρίων (30.000.000) δραχμών, με την επιφύλαξη της παρ. θ 
του άρθρου αυτού. 

4. Έκδοση χρηματικών ενταλμάτων προπληρωμής σε 
βάρος πιστώσεων του Τακτικού Προϋπολογισμού και του 
προϋπολογισμού του Προγράμματος Δημοσίων Επενδύ¬ 
σεων. 

5. Έγκριση προμήθειας ή μεταφορά υλικών ή εφοδίων 
και συναφείς πράξεις έγκρισης προϋπολογισμού άνω του 
ενός εκατομμυρίου (1.000.000) δραχμών και μέχρι είκοσι 
εκατομμύρια (20.000.000) δραχμές, απευθείας αναθέ¬ 
σεις, διακηρύξεις διαγωνισμών, συστάσεις επιτροπών, κα- 
τακύρωση αποτελεσμάτων διαγωνισμών, υπογραφή σχε¬ 
τικών συμβάσεων, τροποποίηση αυτών, συγκρότηση επι¬ 
τροπών παραλαβής κ.λπ. καθώς και λήψη Απόφασης επί 
ενστάσεων. 

6. Ορισμό υπολόγων των έργων του Τακτικού Προϋπο¬ 
λογισμού και του Προγράμματος Δημοσίων Επενδύ¬ 
σεων. 

7. Διάθεση αυτοκινήτων για τη χρήση των κεντρικών και 
περιφερεικών Υπηρεσιών του Υπουργείου. 

8. Τήρηση όλων των διαδικασιών σε ό,τι αφορά τη χρήση 
και κίνηση των αυτοκινήτων των Υπηρεσιών του Υπουρ¬ 
γείου ως και την αποδοχή δωρεάν αυτοκινήτων προς το 
Δημόσιο ή τα Νομικά Πρόσωπα, την αντικατάσταση κινη¬ 
τήρων κ.λπ. 

9. Καθορισμό των συνδιαλέξεων που επιτρέπονται κατά 
μήνα για κάθε τηλεφωνική σύνδεση (Απόφαση Υπουργού 
Προεδρίας της Κυβέρνησης 40362/28.5.83, Π.Δ. 770/75 
άρθρο 5 παρ. 2β). 

10. Αποφάσεις μεταβίβασης πιστώσεων Δημοσίων 
Επενδύσεων στις Νομαρχίες (ΥΕΕ). 

11. Μεταβιβάσεις πιστώσεων από Τακτικό Προϋπολογι¬ 
σμό κεντρικής Υπηρεσίας στον Τακτικό Προϋπολογισμό 
των Νομαρχιών. 

12. Εγκρίσεις γενομένης δαπάνης Δημοσίων Επενδύ¬ 
σεων και Τακτικού Προϋπολογισμού. 

13. Εγκριση εγκατάστασης τηλεφωνικών συνδέσεων, 
τηλετύπων, ΡΑΧ, ευθειών συστάσεων εξωκειμένων γραμ¬ 
μών, τερματικών κέντρων, κυκλωμάτων κ.λπ. (Απόφαση 
Υπουργού Προεδρίας της Κυβέρνησης 40362/83, Β.Δ. 
83/69 άρθρο 3 παρ. 2 και Π.Δ. 770/75 άρθρο 5). 

14. Καθορισμός των Υπηρεσιών που δικαιούνται να 
πραγματοποιούν κρατικές υπεραστικές συνδιαλέξεις 
μέσω ΟΤΕ (Ν.Δ. 33/68). 

15. Προτάσεις προς το Υπουργείο Εθνικής Οικονομίας 
για χρηματοδότηση συλλογικών Αποφάσεων του Προ¬ 
γράμματος Δημοσίων Επενδύσεων. 

Η. Στον Προϊστάμενο της Δ/νσης Εκπαίδευσης μεταβι¬ 
βάζεται πρόσθετα η αρμοδιότητα να υπογράφει «με 
εντολή Υπουργού ή Υφυπουργού», Αποφάσεις, έγγραφα 

και λοιπές διοικητικές πράξεις που αφορούν: 

1. Έγκριση συμμετοχής σε σεμινάρια, συνέδρια, ημερί¬ 
δες κ.λπ. στο εσωτερικό και εξωτερικό. 

2. Αποφάσεις χορηγήσεις εκπαιδευτικών αδειών στο 
εσωτερικό και το εξωτερικό. 

3. Έγκριση δαπάνης συμμετοχής σε σεμινάρια κ.λπ. από τον 
Τακτικό Προϋπολογισμό και τις Δημ. Επενδύσεις. 

4. Αποφάσεις ανάθεσης προγραμμάτων επιμόρφωσης 
υπαλλήλων σε ΝΠΔΔ και ΝΠΙΔ, σε εταιρείες κερδοσκοπι¬ 
κού χαρακτήρα και μη κ.λπ. 

θ. Οι παραπάνω μεταβιβαζόμενες αρμοδιότητες ισχύ¬ 
ουν με την επιφύλαξη των προβλέψεων του άρθρου 4 του 
παρόντος. 

Άρθρο 4 

Μεταβίβαση αρμοδιοτήτων στον προϊστάμενο της Υπηρε¬ 
σίας κτηματολογίου και χαρτογραφήσεων Ελλάδος. 

Α. Στον Προϊστάμενο της Υπηρεσίας Κτηματολογίου και 
Χαρτογραφήσεων Ελλάδος μεταβιβάζεται η αρμοδιότητα 
να υπογράφει «Με εντολή Υπουργού ή Υφυπουγού» Απο¬ 
φάσεις, έγγραφα και λοιπές διοικητικές πράξεις αρμοδιό¬ 
τητας των Δ/νσεων της ΥΚΧΕ που αφορούν τα θέματα 
που αναφέρονται: 

1. Στην παράγραφο Α και στην περίπτωση 2 της παρ. Δ 
του άρθρου 2 της παρούσης απόφασης. 

2. Στις περιπτώσεις 8 και 10 της ενότητας Ε και 6 της 
ενότητας Ζ του άρθρου 3 της παρούσης Απόφασης. 

Β. Στον ίδιο Προϊστάμενο μεταβιβάζεται η αρμοδιότητα 
να υπογράφει «Με εντολή Υπουργού ή Υφυπουργού» 
Αποφάσεις, έγγραφα και λοιπές διοικητικές πράξεις που 
αφορούν: 

1. Σύνθεση - συγκρότηση επιτροπών, εφόσον δεν είναι 
ορισμένες από σχετικές διατάξεις. 

2. Έγκριση μελετών που εκπονούνται από Δ/νσεις της 
ΥΚΧΕ. 

3. Ένταξη νέων εργασιών στα πλαίσια του εγκεκριμέ¬ 
νου προγράμματος της ΥΚΧΕ. 

4. Χορήγηση κανονικών αδειών στους Προϊσταμένους 
των Δ/νσεων και ανεξαρτήτων Τμημάτων της ΥΚΧΕ. 

5. Ορισμό υπαλλήλων για εκτέλεση αεροπορικών πτή¬ 
σεων προς λήψη αεροφωτογραφιών. 

6. Έγκριση προμήθειας ή μεταφοράς υλικών ή εφοδίων 
και συναφείς εγκρίσεις ή αποφάσεις προϋπολογισμού 
άνω του ενός εκατομμυρίου (1.000.000) δραχμών και μέ¬ 
χρι πενήντα εκατομμύρια (50.000.000) δραχμές, απευ¬ 
θείας αναθέσεις, διακηρύξεις διαγωνισμών, συστάσεις 
επιτροπών, κατακύρωση αποτελεσμάτων διαγωνισμών, 
υπογραφή σχετικών συμβάσεων, τροποποίηση αυτών, συ¬ 
γκρότηση επιτροπών παραλαβής κ.λπ., καθώς και λήψη 
Απόφασης επί ενστάσεων, καθώς και προμήθεια μηχανο¬ 
γραφικού εξοπλισμού, εφόσον δεν απαιτείται έγκριση του 
Υπουργείου Εσωτερικών, Δημόσιας Διοίκησης και Αποκέ¬ 
ντρωσης. 

7. Κατανομή των πιστώσεων που διατίθενται στην ΥΚΧΕ 
από το πρόγραμμα Τακτικού Προϋπολογισμού και Δημο¬ 
σίων Επενδύσεων. 

8. Εκπόνηση μελετών και εκτέλεση έργων αρμοδιότη¬ 
τας της ΥΚΧΕ, είτε με υπηρεσιακά συνεργεία, είτε με 
ανάθεση σε ιδιωτικά γραφεία, στα πλαίσια των εγκεκριμέ¬ 
νων προγραμμάτων. 

9. Συγκρότηση και διάθεση των απαιτουμένων υπηρε¬ 
σιακών συνεργείων υπαίθρου για την εκπόνηση μελετών 
και εργασιών της προηγουμένης περιπτώσεως 8, και την 


εποπτεία, τον έλεγχο και την παραλαβή των μελετών που 
ανατίθεται η εκπόνησή τους. 

10. Κατανομή των σχετικών με την εκτέλεση των προ¬ 
γραμμάτων εργασιών στις οργανικές μονάδες που συ¬ 
γκροτούν την ΥΚΧΕ και τη λήψη των αναγκαίων μέτρων 
οργάνωσης και υποστήριξης για εκτέλεση των προγραμ¬ 
μάτων. 

11. Ορισμό επιβλεπόντων και εποπτών για μελέτες της 
ΥΚΧΕ που ανατίθενται με τις διαδικασίες του Ν. 716/77. 

12. Έγκριση πρωτοκόλλων προσωρινής παραλαβής και 
πρωτοκόλλων οριστικής παραλαβής, εφόσον υπάρχουν 
παρατηρήσεις της Επιτροπής Παραλαβής. 

13. Υπογραφή συμβάσεων μελετών που ανατίθενται με 
τις διαδικασίες του Ν. 716/1977. 

14. Έγκριση συγκριτικών πινάκων καθ’ υπέρβαση των 
ποσών της συμβατικής αμοιβής μέσα στα πλαίσια των 
εγκεκριμένων πιστώσεων της ΥΚΧΕ μετά από σύμφωνη 
γνώμη του αρμοδίου συμβουλίου. 

15. Καθορισμό του ποσού εισφοράς για τη διάθεση το- 
πογραφικού και φωτογραφικού υλικού. 

16. Μετακινήσεις του μόνιμου και του επί συμβάσει 
προσωπικού της ΥΚΧΕ, πλην Προϊσταμένων Δ/νσεων και 
Τμημάτων, μεταξύ των Δ/νσεων της Υπηρεσίας. 

Άρθρο 5 

Μεταβίβαση αρμοδιοτήτων στους Προϊσταμένους 
ανεξαρτήτων Τμημάτων ή Γραφείων 

Α. Στους Προϊσταμένους ανεξαρτήτων Τμημάτων ή 
Γραφείων, μεταβιβάζεται η αρμοδιότητα να υπογράφουν 
«Με εντολή Υπουργού ή Υφυπουργού» Αποφάσεις έγ¬ 
γραφα και λοιπές διοικητικές πράξεις σε όλα τα ανάλογα 
θέματα που έχουν οι Προϊστάμενοι Δ/νσεων και Τ μημάτων 
του Υπουργείου. 

Β. Στον Προϊστάμενο του Γ ραφείου Διοίκησης και Δια¬ 
χείρισης της ΥΚΧΕ, πέραν των αρμοδιοτήτων που περι- 
γράφονται στην υπ' αρ. 58952/1737/31.8.81 Απόφαση 
του Υπουργού ΠΕΧΩΔΕ, μεταβιβάζεται η αρμοδιότητα να 
υπογράφει «Με εντολή Υπουργού ή Υφυπουργού» Απο¬ 
φάσεις, έγγραφα και λοιπές διοικητικές πράξεις που αφο¬ 
ρούν σε θέματα της ΥΚΧΕ, που αναφέρονται στις ενότη¬ 
τες Η και θ του άρθρου 6 της παρούσας Απόφασης. 

Άρθρο 6 

Μεταβίβαση αρμοδιοτήτων στους Προϊσταμένους 
των Τμημάτων του Υπουργείου 

Α. Στους Προϊσταμένους των Τμημάτων του Υπουρ¬ 
γείου, μεταβιβάζεται η αρμοδιότητα να υπογράφουν «Με 
εντολή Υπουργού ή Υφυπουργού» Αποφάσεις, έγγραφα 
και λοιπές διοικητικές πράξεις σε θέματα που αφο¬ 
ρούν: 

1. Αίτηση ή παροχή απλών πληροφοριών ή στοιχείων 
στις Δ/νσεις, Τμήματα και Γ ραφεία του Υπουργείου περι- 
λαμβανομένων και απλών διαβιβάσεων και που έχουν 
σχέση με το αντικείμενο του Τμήματος. 

2. Παραπομπή στο αρχείο υποθέσεων αρμοδιότητας 
τους που έχουν περατωθεί ή για τις οποίες δεν απαιτείται 
ενέργεια. 

3. Βεβαίωση της ακρίβειας και χορήγηση αντιγράφων 
εγγράφων, όπου τούτο επιτρέπεται από τις κείμενες δια¬ 
τάξεις ή συνάγεται από τη φύση του εγγράφου. 

4. Έκδοση πιστοποιητικών και βεβαιώσεων για νόμιμη 
χρήση, σε θέματα που μπορεί από το νόμο, να βεβαιω- 

θούν, από στοιχεία που τηρούνται στην Υπηρεσία. 

5. Επιστροφή αναφορών που δεν υποβλήθηκαν ιεραρ- 
χικά. 

6. Απάντηση σε αναφορές που αφορούν ζητήματα για 
τα οποία η Υπηρεσία έχει λάβει θέση. 

7. Έγγραφα ή τηλεγραφήματα εσωτερικού με προπα¬ 
ρασκευαστικό και πληροφοριακό χαρακτήρα. 

Β. Στον Προϊστάμενο του Τμήματος Αρχείου Σχεδια¬ 
γραμμάτων και Μικροφωτογράφησης της Δ/νσης Τοπο- 
γραφικών Εφαρμογών μεταβιβάζεται πρόσθετα η αρμο¬ 
διότητα να υπογράφει «Με εντολή Υπουργού» Αποφάσεις, 
έγγραφα και λοιπές διοικητικές πράξεις που αφορούν: 

1. Δημοσίευση στην Εφημερίδα της Κυβερνήσεως των 
Π. Δ/των και Αποφάοεων πολεοδομικού περιεχομένου. 

2. Ανακοίνωση στους αρμόδιους φορείς εφαρμογής της 
δημοσίευσης των ανωτέρω στην Εφημερίδα της Κυβερνή¬ 
σεως. 

Γ. Στον Προϊστάμενο του Τμήματος Μόνιμου Προσωπι¬ 
κού της Δ/νσης Διοικητικού μεταβιβάζεται πρόσθετα η 
αρμοδιότητα να υπογράφει «Με εντολή Υπουργού» Απο¬ 
φάσεις, έγγραφα και λοιπές διοικητικές πράξεις που αφο¬ 
ρούν στο μόνιμο προσωπικό και ειδικώτερα. 

1. Ανακοίνωση της δημοσίευσης Αποφάσεων διορι¬ 
σμού, προαγωγής, μετάταξης, απόλυσης κ.λπ. υπαλλή¬ 
λων. 

2. Αποστολή στην Υπηρεσία Συντάξεων δικαιολογητι- 
κών συνταξιοδότησης υπαλλήλων του Υπουργείου. 

3. Χορήγηση αντιγράφων εγγράφων με θέματα κατά¬ 
στασης προσωπικού κατά τις κείμενες διατάξεις. 

4. Κοινοποιήσεις εγκυκλίων που αναφέρονται σε θέ¬ 
ματα προσωπικού. 

5. Χορήγηση αναρρωτικών αδειών του πάσης φύσεως 
προσωπικού με την επιφύλαξη της παρ. Ε1 του άρθρου 3 
της παρούσης. 

6. Έκδοση Αποφάσεων προσαύξησης μισθού των μόνι¬ 
μων υπαλλήλων για χρονοεπίδομα, αλλαγή κλιμακίου κ.λπ. 

7. Προαγωγές μονίμων υπαλλήλων από τον εισαγωγικό 
βαθμό μέχρι το βαθμό Β των κατηγοριών ΠΕ, ΤΕ και ΔΕ 
καθώς και των υπαλλήλων της κατηγορίας ΥΕ. 

8. Δημοσίευση στην Εφημερίδα της Κυβερνήσεως όλων 
των πράξεων που αναφέρονται στην υπηρεσιακή κατά¬ 
σταση των μονίμων υπαλλήλων. 

Δ. Στον Προϊστάμενο του Τμήματος Προσωπικού Ιδιωτι¬ 
κού Δικαίου της Διεύθυνσης Διοικητικού μεταβιβάζεται 
πρόσθετα η αρμοδιότητα να υπογράφει «Με εντολή 
Υπουργού» Αποφάσεις, έγγραφα και λοιπές διοικητικές 
πράξεις που αφορούν σε υπαλλήλους με σύμβαση ιδιωτι¬ 
κού δικαίου και ειδικότερα: 

1. Ανακοίνωση Αποφάσεων προσλήψεων, μισθολογι- 
κής αναπροσαρμογής μετάταξης, απόλυσης κ.λπ. υπαλ¬ 
λήλων. 

2. Αποστολή στην Υπηρεσία Συντάξεων δικαιολογητι- 
κών συνταξιοδότησης υπαλλήλων του Υπουργείου. 

3. Χορήγηση αντιγράφων εγγράφων για θέματα κατά¬ 
στασης προσωπικού κατά τις κείμενες διατάξεις. 

4. Κοινοποιήσεις εγκυκλίων, που αναφέρονται σε θέ¬ 
ματα προσωπικού. 

5. Χορήγηση αναρρωτικών αδειών του με σύμβαση προ¬ 
σωπικού. 

6. Δημοσίευση στην Εφημερίδα της Κυβερνήσεως όλων 
των πράξεων που αναφέρονται στην υπηρεσιακή κατά¬ 
σταση των υπαλλήλων με σύμβαση ιδιωτικού δικαίου. 


Ε. Στον Προϊστάμενο του Νομοπαρασκευαστικού Τμή- 
ματο της Δ/νσης Νομοθετικού Έργου μεταβιβάζεται πρό¬ 
σθετα η αρμοδιότητα να υπογράφει «Με εντολή Υπουρ¬ 
γού» Αποφάσεις, έγγραφα και λοιπές διοικητικές πράξεις 
που αφορούν: 

1. Συλλογή πληροφοριών σχετικά με το θέμα του οποίου 
προτείνεται η νομοθετική ρύθμιση. 

2. Διακίνηση των σχεδίων Νόμων και Π. Δ/των για συνυ- 
πογραφή τούτων από συναρμόδιους Υπουργούς, την σύ¬ 
νταξη εκθέσεων του Γ ενικού Λογιστηρίου και λοιπές προ¬ 
παρασκευαστικές ενέργειες μέχρι την ολοκλήρωσή τους. 

3. Αλληλογραφία με το Εθνικό Τυπογραφείο για εκτύ¬ 
πωση του απαραίτητου αριθμού Φύλλων Εφημερίδος της 
Κυβερνήσεως (ΦΕΚ) για συγκεκριμένα βασικά νομοθετή- 
ματα, καθώς και για διόρθωση σφαλμάτων στα κείμενα 
που δημοσιεύον^ στα ΦΕΚ. 

Στ. Στον Προϊστάμενο του Τμήματος Διοίκησης Οικονο¬ 
μικού της Δ/νσης Οικονομικού μεταβιβάζεται πρόσθετα η 
αρμοδιότητα να υπογράφει «Με εντολή Υπουργού» Απο¬ 
φάσεις, έγγραφα και λοιπές διοικητικές πράξεις που αφο¬ 
ρούν: 

1. Παροχή πληροφόρησης στα Δημόσια Ταμεία για τις 
αποδοχές, προσλήψεις ή απολύσεις όλου του Προσωπι¬ 
κού του Υπουργείου. 

2. Διαβίβαση στην Υπηρεσία Εντελλομένων Εξόδων των 
δικαιολογητικών διοικητικών δαπανών ή των δικαιολογητι- 
κών απόδοσης λογαριασμού για εντάλματα προπληρω¬ 
μής- 

3. Ανάληψη και διάθεση πιστώσεων ως και υποβολή αι¬ 
τήσεων μεταφοράς πιστώσεων από ΚΑΕ σε ΚΑΕ του Τα¬ 
κτικού Προϋπολογισμού του Υπουργείου μέχρι του ποσού 
των είκοσι εκατομμυρίων (20.000.000) δραχμών. 

4. Κατανομές χρηματοδότησης ανά έργο του Προγράμ¬ 
ματος Δημοσίων Επενδύσεων μέχρι του ποσού των τριά¬ 
ντα εκατομμυρίων (30.000.000) δραχμών. 

Ζ. Στον Προϊστάμενο του Τμήματος Μισθοδοσίας της Δ/ 
νσης Οικονομικού μεταβιβάζεται πρόσθετα η αρμοδιό¬ 
τητα να υπογράφει «Με εντολή Υπουργού» Αποφάσεις, 
έγγραφα και λοιπές διοικητικές πράξεις που αφορούν: 

1. Χορήγηση βεβαιώσεων για το ύψος των αποδοχών 
του προσωπικού, καθώς και των κάθε φύσεως εγγράφων 
προς υπαλλήλους με τα οποία ανακοινώνονται θέματα 
αποδοχών γενικά, αποφάσεις για περικοπή μισθού λόγω 
αδικαιολόγητης απουσίας, για άδειες χωρίς αποδοχές, για 
δάνεια κ.λπ. 

Η. Στον Προϊστάμενο του Τμήματος Προμηθειών και 
Διαχείρισης της Δ/νσης Οικονομικού μεταβιβάζεται πρό¬ 
σθετα η αρμοδιότητα να υπογράφει «Με εντολή Υπουρ¬ 
γού» Αποφάσεις, έγγραφα και λοιπές διοικητικές πράξεις 
που αφορούν: 

1. Μέριμνα προμήθειας πάσης φύσεως υλικών και εφο¬ 
δίων για τις ανάγκες του Υπουργείου. 

2. Έγκριση δαπανών για την προμήθεια ή μεταφορά υλι¬ 
κών και εφοδίων προϋπολογισμού δαπάνης μέχρι ενός 
εκατομμυρίου (1.000.000) δραχμών, απευθείας αναθέ¬ 
σεις, διακηρύξεις διαγωνισμών, συστάσεις επιτροπών, κα- 
τακύρωση αποτελεσμάτων διαγωνισμών, υπογραφή σχε¬ 
τικών συμβάσεων, τροποποίηση αυτών, συγκρότηση επι¬ 
τροπών παραλαβής κ.λπ. καθώς και λήψη απόφασης επί 
ενστάσεων. 

3. Διάθεση στις Υπηρεσίες του Υπουργείου μηχανημά¬ 
των, τοπογραφικών οργάνων και λοιπών υλικών. 

θ. Στον Προϊστάμενο του Τμήματος Διοικητικής Μέρι¬ 
μνας της Δ/νσης Οικονομικού μεταβιβάζεται πρόσθετα η 
αρμοδιότητα να υπογράφει «Με εντολή Υπουργού» Απο¬ 
φάσεις, έγγραφα και λοιπές διοικητικές πράξεις που αφο¬ 
ρούν: 

1. Ενέργειες που αφορούν την τοποθέτηση, μεταφορά, 
επισκευή, συντήρηση των μηχανημάτων, οργάνων, τηλε¬ 
φωνικών συσκευών κ.λπ., συντήρηση των κτιρίων, καθώς 
και τη μέριμνα για τις ηλεκτρικές, υδραυλικές κ.λπ. εγκα¬ 
ταστάσεις των κτιρίων των Υπηρεσιών του Υπουργείου και 
τον έλεγχο και την παρακολούθηση της καλής λειτουργίας 
τούτων, ως και την εξυπηρέτηση, καθαριότητα και ευταξία 
αυτών. 

2. Έγκριση δαπανών για την εκτύπωση εντύπων, μετα¬ 
φορά υλικών και συντήρηση μηχανημάτων προϋπολογι¬ 
σμού δαπάνης μέχρι ενός εκατομμυρίου (1.000.000) 
δραχμών απ’ ευθείας αναθέσεις, διακηρύξεις διαγωνι¬ 
σμών, συστάσεις επιτροπών, κατακύρωση αποτελεσμά¬ 
των διαγωνισμών, υπογραφή σχετικών συμβάσεων, τρο¬ 
ποποίηση αυτών, συγκρότηση επιτροπών παραλαβής 
κ.λπ. καθώς και λήψη Απόφασης επί ενστάσεων. 

Άρθρο 7 
Τελικές διατάξεις 

1. Οι αρμοδιότητες ή το δικαίωμα υπογραφής «Με 
εντολή Υπουργού ή Υφυπουργού» με βάση τα προηγού¬ 
μενα άρθρα στα διάφορα όργανα που αναφέρονται στην 
Απόφαση αυτή, τελούν υπό την επιφύλαξη των αρμοδιο¬ 
τήτων ή του δικαιώματος υπογραφής των Περιφερειακών 
Υπηρεσιών του Υπουργείου. 

2. Όπου για την άσκηση των βάσει των άρθρων 2 μέχρι 
και 5 της παρούσης μεταβιβαζομένων αρμοδιοτήτων απαι¬ 
τείται απλή γνώμη του Συμβουλίου Χωροταξίας, Οικισμού 
και Περιβάλλοντος, η μεταβίβαση της αρμοδιότητας ισχύει 
μόνο για την υπογραφή Απόφασης σύμφωνης με την 
γνώμη του Συμβουλίου αυτού. Όταν ο έχων κατά τις παρα¬ 
πάνω διατάξεις την αποφασιστική αρμοδιότητα διαφωνεί 


προς τη γνώμη του Συμβουλίου, η υπόθεση παραπέμπεται 
στο Γενικό Γραμματέα ο οποίος αποφαίνεται επ' αυτής, 
εκδίδοντας σχετική Απόφαση. 

3. Για την άσκηση πειθαρχικού ελέγχου, εφαρμόζονται 
οι σχετικές διατάξεις του Υπαλληλικού Κώδικα. 

4. Η κατά τα ανωτέρω άρθρα μεταβίβαση αρμοδιοτήτων 
ισχύει και για τους νόμιμους αναπληρωτές, σε περίπτωση 
απουσίας, ελλείψεως ή κωλύματος. 

5. Σε περιπτώσεις που οι κατά τα ανωτέρω εξουσιοδο¬ 
τούμενοι κρίνουν ότι το προς επίλυση θέμα είναι ιδιάζου- 
σας σημασίας ή έχουν αμφιβολίες ως προς την εφαρμοζό¬ 
μενη από τον Υπουργό ή Υφυπουργό πολιτική, οφείλουν 
να ενημερώνουν τον αμέσως Προϊστάμενο τους. 

6. Επιφυλάσσεται το δικαίωμα σε κάθε ανώτερο κλιμά¬ 
κιο όπως επισημαίνει θέματα ιδιάζουσας κατά την κρίση 
του σημασίας και όπως παρέχει στα θέματα αυτά ειδικές 
οδηγίες προς τα κατώτερα κλιμάκια. 

7. Κάθε διοικητική πράξη που αφορά στο προσωπικό 
του Υπουργείου, αποφασιζόμενη και υπογεγραμμένη κατ’ 
εξουσιοδότηση της Απόφασης αυτής από οποιοδήποτε 
άλλο όργανο, πρέπει να ανακοινώνεται στη Δ/νση Διοικη¬ 
τικού για ενημέρωση των ατομικών υπηρεσιακών φακέλ- 
λων των υπαλλήλων και των αντίστοιχων μερίδων στο μη¬ 
τρώο προσωπικού. 

8. Κάθε προηγούμενη σχετική Απόφαση παύει να 
ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Δεκεμβρίου 1996 

ΟΙ ΥΠΟΥΡΓΟΙ 

ΠΕΡ/ΝΤΟΣ ΧΩΡ/ΞΙΑΣ ΚΑΙ 
ΚΑΙ ΔΗΜ. ΕΡΓΩΝ 

Κ. ΛΑΛΙΩΤΗΣ 


ΥΦΥΠ. ΠΕΡ/ΝΤΟΣ ΧΩΡ/ΞΙΑΣ 
ΚΑΙ ΔΗΜ. ΕΡΓΩΝ 

θ. ΚΟΛΙΟΠΑΝΟΣ 

